Ամենամեծ կրճատումները տեղի են ունեցել առողջապահության տեսչությունում։ Այն ուռճացված կառուցվածք ուներ՝ 450 հոգանոց կոլեկտիվ, որից մնացել է մոտ 200 հոգի։ Տեսչությունն ստեղծվել էր 2013-ին, 4 տարի անց բարեփոխվում է։ Նորաստեղծ մարմնում կրկին միավորվել են ԱՆ եւ աշխատանքի եւ սոցիալական ապահովության հարցերի նախարարությունների տեսչությունները։ Ղեկավարը Լեւոն Ալթունյանի նախկին օգնական, բանկային մասնագետ Գարուշ Հովհաննիսյանն է, որի մասին մենք գրել էինք, որ աշխատանքային ստաժը չի համապատասխանում պետ նշանակելու մասին օրենքով նախատեսված պահանջներին։